Ramzan Qodirov oilasining deklaratsiya qilingan daromadi 8,2 mln rublni tashkil etdi

Checheniston Respublikasi rahbari Ramzan Qodirovning daromadi 2014-yilda 4,835 million rublni tashkil etdi, deya xabar bermoqda “Vedomosti”. Uning rafiqasi esa 3,36 million rubl ishlab topdi. Shu tariqa, Qodirovning jami oilaviy daromadi 8,195 million rublga teng bo‘ldi.

Qodirov 3668 kvadrat metrli yer maydoni, shuningdek 2344 kvadrat metr turar joyga egalik qiladi. Checheniston rahbarining rafiqasiga 209,8 kvadrat metr maydonli kvartira tegishli. Bundan tashqari, Ramzan Qodirovning oilasida 300 kvadrat metr maydonga ega uy ham bor.
2013-yilda Checheniston rahbari daromadi 4,297 million rublni tashkil qilgan edi.